Nordjyllands Politi har tirsdag eftermiddag søgt efter en 15-årig dreng, der er forsvundet. Drengen forlod institutionen Egebakken Specialskole, der ligger på vejen Gennem Bakkerne i Vodskov. Han forlod institutionen til fods klokken 13.28, og siden er der ikke nogen, der har haft kontakt til ham. Nordjyllands Politi har søgt i et nærliggende skovområde, men man regner ikke med, at han er i skoven længere. - Han har tidligere været gået fra en anden institution, som han boede på, og der blev han fundet 10 kilometer væk, siger vagtchef ved Nordjyllands Politi, Per Vagn Nielsen. Signalement: - Almindelig af bygning - Cirka 175 centimeter høj - Han har mørkeblond langt hår til midt på ryggen og et fipskæg på hagen - Han er iført en sort t-shirt, blå joggingbukser og gummistøvler Vagtchef Per Vagn Nielsen opfordrer til, at man ikke kontakter drengen, hvis man ser ham, men at man i stedet underretter Nordjyllands Politi på telefonnummer 114.

Referat:
En 15-årig dreng eftersøges, efter han tirsdag eftermiddag er gået fra en institution i Vodskov.